เปิดให้จองแล้ว
ในงานมอเตอร์เอ็กซ์โป 2018 ซึ่งได้จัดขึ้นระหว่างวันที่ 29 พ.ย.-10 ธ.ค.ที่ผ่านมา ณ ชาเลนเจอร์ฮอลล์ อิมแพค เมืองทองธานี,ค่ายนิสสัน มอเตอร์ (ประเทศไทย) ได้เรียกเสียงฮือฮา ด้วยการเปิดให้จองรถยนต์พลังงานไฟฟ้าที่นิสสันประกาศลั่นว่าเป็นรถยนต์พลังงานไฟฟ้าที่ขายดีที่สุดในโลก นั่นคือ นิสสัน ลีฟ ใหม่,ในราคา 1.99 ล้านบาท จะเริ่มส่งมอบตั้งแต่เดือน เม.ย.2562,พร้อมรับประกันรถยนต์เป็นเวลา 3 ปี หรือ 100,000 กม. รับประกันระบบไฟฟ้ารถยนต์เป็นเวลา 5 ปี หรือ 100,000 กม. และรับประกันการเสื่อมสภาพของแบตเตอรี่เป็นเวลา 8 ปีหรือ 160,000 กม.,อันตวน บาร์เตส ประธานค่ายนิสสัน มอเตอร์ (ประเทศไทย) กล่าวด้วยความภูมิใจว่า การนำนิสสัน ลีฟ ใหม่ เข้าสู่ประเทศไทย เป็นการย้ำถึงวิสัยทัศน์เกี่ยวกับอนาคตของการขับเคลื่อน เราเชื่อว่านิสสัน ลีฟ ใหม่ จะเปลี่ยนรูปแบบการขับขี่และการใช้ชีวิตของทุกคน,สำหรับ นิสสัน ลีฟ ใหม่ นับเป็นนวัตกรรมที่สมบูรณ์แบบ และยังเป็นการนำเสนอความก้าวหน้าในด้านเทคโนโลยีพลังการขับเคลื่อนอัจฉริยะ เทคโนโลยีการขับขี่อัจฉริยะ และเทคโนโลยีการเชื่อมต่ออัจฉริยะ,รูปลักษณ์ภายนอกเพรียวบาง ไฟหน้าทรงบูมเมอแรง กระจัง หน้าแบบแฟลชที่มีสีน้ำเงินชัดเจนและคิ้วรถสีน้ำเงินของกันชนด้านหลัง แสดงให้เห็นถึงความเป็นรถยนต์พลังงานไฟฟ้าของนิสสันอย่างชัดเจน,โดยให้ระยะการขับขี่ 311 กม.ต่อการชาร์จหนึ่งครั้ง ช่วยให้ผู้ขับขี่สามารถเพลิดเพลินกับการเดินทางที่ปลอดภัยและสะดวกสบายมากขึ้น,ระบบขับเคลื่อนพลังงานไฟฟ้าใหม่ให้อัตราเร่งที่ดีขึ้น ด้วยกำลังเครื่องยนต์สูงสุด 110 กิโลวัตต์ และแรงบิดสูงสุด 320 นิวตันเมตร ตั้งแต่ 0 ถึง 100 กม./ชม. ภายใน 7.9 วินาที,มาพร้อมเทคโนโลยีการขับขี่อัจฉริยะที่โดดเด่น คือ e-Pedal ที่จะช่วยให้ผู้ขับขี่เริ่มขับขี่ เร่งความเร็ว ลดความเร็ว และหยุดรถด้วยการใช้คันเร่งเพียงอย่างเดียว,น่าสนใจทีเดียวสำหรับนักเลงรถที่รักษ์โลก,เกสตาโป,gestapone@thairath.co.th, 
ค่ายนิสสัน มอเตอร์ (ประเทศไทย) ได้เรียกเสียงฮือฮา ด้วยการเปิดให้จองรถยนต์พลังงานไฟฟ้าที่นิสสันประกาศลั่นว่าเป็นรถยนต์พลังงานไฟฟ้าที่ขายดีที่สุดในโลก นั่นคือ นิสสัน ลีฟ ใหม่
นิสสัน ลีฟ,รถยนต์ไฟฟ้า,นิสสัน มอเตอร์,สังเวียนยานยนต์,เกสตาโป